Polarsirkelrådet

**Indre Helgeland Interkommunalt Politisk Råd – Polarsirkelrådet** er et interkommunalt regionråd på Helgeland i Nordland som ble etablert den 1. januar 1993. Selskapet ble registrert den 16. juni 2005 under bransjen «84.130 offentlig administrasjon tilknyttet næringsvirksomhet og arbeidsmarked». Frem til 14. september 2023 hadde det navnet *Indre Helgeland Regionråd*. Polarsirkelrådet ble etablert fra første konstituerende kommunestyremøte etter kommunevalget 2023 i henhold til kommunelovens kapittel 18 («Interkommunalt politisk råd»).

Polarsirkelrådet er et regionalpolitisk samarbeidsorgan mellom de syv kommunene Hattfjelldal, Hemnes, Lurøy, Nesna, Rana, Rødøy og Træna. 

## Folketall
Polarsirkelrådets syv kommuner hadde til sammen  innbyggere pr 1. januar 2026. Samlet befolkning på Helgeland var på samme tidspunkt  innbyggere.

## Representasjon og besøksadresse
I rådet er hver kommune representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for to år av gangen. Bedriften hadde i starten sin besøksadresse i Sentrumsveien 1 (kommunehuset) i Korgen i Hemnes kommune. Den 20. august 2013 flyttet regionrådet sin besøksadresse til Campus Helgeland i Torggata 1B i Mo i Rana.

## Historie
### Vefsn kommune

Kommunen Vefsn tilhørte Indre Helgeland Regionråd, da dette ble opprettet 1. januar 1993. Den 1. januar 2001 meldte Vefsn overgang til Ytre Helgeland Regionråd.

### Veiforbindelser
I 1996 åpnet fem tunneler langs E6 i Hemnes kommune: Finneidfjordtunnelen, Breivikhammertunnelen, Nessettunnelen, Nordmarktunnelen og Pytjehåjen tunnel.
Utmeldelsen av Vefsn ble utløst av en påfølgende samferdselssak. Det var realiseringen av «Helgelandskrysset», som høsten 1999 ble vedtatt av Nordland fylkesting. Dette krysset består av Korgfjelltunnelen på E6, Umskartunnelen på E12 og Toventunnelen på fylkesvei 78, inkludert ny E6 gjennom Drevjadalen. Spesielt Rana og Hemnes var motstandere av Toventunnelen. I denne saken ble Vefsn stående alene, og knyttet seg i stedet til ytre Helgeland regionråd. Den nyrestaurerte veien til Hemnesberget (Hemnesbergveien eller fylkesvei 808) åpnet 2. november 2016 som følge av nedleggelsen av fergeforbindelsen til Elsfjord den 22. november 2014. Fergenedleggelsen var et resultat av åpningen av Toventunnelen. Her oppstod det uenigheter mellom Hemnes og Vefsn.

Også byggingen av E6 Helgeland nord og E6 Helgeland sør avdekket uenigheter mellom kommunene nord og sør for Korgfjellet. Dette var opprinnelig ment som étt veiprosjekt, men uenigheter mellom nord og sør gjorde at det ble splittet i to. I Lurøy kommune ble Olvikvasstunnelen langs fylkesvei 17 åpnet 12. november 2021. Liafjelltunnelen åpnet langs samme veistrekning 22. april 2022. Veistrekningen inngår i nasjonale turistveier. Arbeidet med sistnevnte startet høsten 2016.

### Politireformer

Politireform 2000 trådte i kraft 1. januar 2002, og reduserte antall politidistrikter i Norge fra 54 til 27 (28 med Svalbard). Rana politidistrikt ble nedlagt, og overført til Helgeland politidistrikt med sete i Mosjøen. Neste politireform trådte i kraft 1. januar 2016, og reduserte antall politidistrikter fra 27 til 12 (13 med Svalbard). Da ble Helgeland politidistrikt nedlagt og erstattet av Nordland politidistrikt, med sete i Bodø.

### Lurøy kommune
Den 13. februar 2009 meldte Lurøy overgang fra Helgeland Regionråd til Indre Helgeland Regionråd. Overgangen ble vedtatt i Lurøy kommunestyre den 10. desember 2008. Samferdselsmessig henger Lurøy nærmere sammen med kommunene Rana, Hemnes og Nesna enn med kommunene sør for Korgfjellet, og næringslivssamarbeidet går også i stor grad den veien. Planene om en ny, stor flyplass i Fagerlia i Rana (åpnes i 2027) var et forsterkende element.

### Grane kommune
Grane kommune var medlem da regionrådet ble opprettet 1. januar 1993. Den 1. januar 2017 gikk Grane kommune ut av Indre Helgeland Regionråd og over til Helgeland Regionråd. Dette ble vedtatt på årets siste kommunestyremøte den 14. desember 2016. Utmeldingen ble utløst av uenigheter om politireformen i 2015; politimester Håvard Fjærli gikk inn for at Helgeland skulle administreres fra Rana. Det som også skapte uenigheter var arbeidet med ny flyplass i Fagerlia og strid om sykehusreformen (striden om sykehusreformen ble løst av Helse Nord i et styremøte den 19. juni 2024). Torsdag den 15. mars 2018 var Grane for første gang vertskap for regionrådsmøte i Helgeland regionråd; møtet ble holdt på Laksforsen turistkafé.

### Navnebytte i 2023

Den 14. september 2023 skiftet regionrådet navn fra Indre Helgeland Regionråd til Polarsirkelrådet.

### Træna kommne
Den 1. november 2023 gikk Træna inn i Polarsirkelrådet, og ut av Helgelandsrådet. Overgangen ble vedtatt av Træna kommunestyre den 26. september 2023. I likhet med Lurøy, spilte samferdselen langs fylkesvei 17 (kystriksveien) en viktig rolle. Træna har arbeidet for tunnel gjennom Bustneslia langs fylkesvei 810. Kommunen har også støttet flyplassen i Fagerlia i en rekke vedtak.

### Rødøy kommune

Den 12. mai 2025 meldte Rødøy seg ut av Salten regionråd, som de hadde vært medlem av siden 1. januar 2018. Den 5. juni 2025 meldte deretter Rødøy seg inn i Polarsirkelrådet, med virkning fra 6. juni.

### Nordlandsbanen
Togulykken mellom Bjerka og Finneidfjord den 24. oktober 2024 engasjerte Polarsirkelrådet. Den 28. februar 2025 hadde det et møte med samferdselsminister Jon-Ivar Nygård for å diskutere situasjonen på Nordlandsbanen. Den 29. september 2025 tok Bane NOR, sammen med fylkeskommunen, Salten regionråd, Polarsirkelrådet og Helgelandsrådet til orde for bygging av et jernbaneverksted i Nordland fylke. Bakgrunnen var ulykken nord for Bjerka i 2024, og raset langs Nesvatnet i nærheten av Åsen i Levanger 30. august 2025. Den 8. oktober 2025 meldte Bane NOR om planer for et togverksted i Bodø. Et nødverksted åpnet i Bodø 5. februar 2026. Etter flere måneder med mye buss for tog, kunne togsettene settes i trafikk igjen.

Fra 15. februar 2026 ble det igjen avganger med tog mellom Mosjøen og Bodø. Også Saltenpendelen og strekningen Steinkjer–Levanger ble trafikkert igjen.

Salten regionråd, Polarsirkelrådet, Helgelandsrådet og Nordland fylkeskommune har arbeidet siden 2024 med å skaffe nye lokomotiver til Nordlandsbanen. Den 28. oktober 2025 ble en avtale om fire nye lokomotiver signert. Sentral i denne prosessen var Hattfjelldals ordfører og leder i Polarsirkelrådet Sølvi Andersen. Den 3. november markerte SJ Norge den første avgangen med den «hybride» togtype 76 fra Bodø stasjon; de tre andre var dieseldrevne-lokomotiver som vil brukes frem til raset langs Nesvatnet er utbedret, sannsynligvis i juni 2026. 

### Dypvannskai utenfor Mo i Rana
Den 11. april 2024 startet arbeidet med en ny dypvannskai utenfor Mo i Rana havn, slik at større skip kan ankomme byen. Det blir en  m² oppstillingsplass. Arbeidet vil sikre en dybde på 11 meter i ytre del og 8 meter i indre del av Toraneskaia. Seilingsdybden ved Langneset kai utvides fra 8 til 15 meter. Lengden blir 150 meter. Langneskaia bygges som en industrikai som kan håndtere store laster. Sjøbunnen er forurenset av utslipp fra den tiden staten drev jernverk og koksverk. Miljømudring og sikker lagring av sedimenter ved industrikaia og Toraneskaia vil rydde opp i forurenset sjøbunn. Prosjektet vil være avsluttet sommeren 2026.

### Forsvar og beredskap

Russlands invasjon av Ukraina den 24. februar 2022 gjorde at Sverige (2024) og Finland (2023) ble NATO-medlemmer og at Norden (og *[[NORDEFCO]]*) ble ét samlet og felles militært operasjonsområde. I budsjettdokumentet for 2025, het det at Norge skal bidra med styrker til å forsvare Finland og Sverige, og ta imot forsterkninger og forsyninger.

Den 15. november 2024 signerte kommunene Rana i Norge og Umeå kommune i Sverige en avtale om en sterkere forsyningskorridor på E12. De to kommunene ser også på muligheten for jernbane mellom Mo i Rana og Storuman, og fra Storuman til Umeå. E12 er en pulsåre for næringsliv og logistikk for Västerbotten og Helgeland, og samtaler er i gang for å øke flyten mellom stedene. Mo i Rana havn, Umeå havn og den kommende Fagerlia flyplass er i denne henseende viktig. Strekningen er korteste vei fra Finland til Atlanterhavet via Kvarken. 

Tanken om en korridor fra Mo i Rana til Kvarken ble tatt opp i grensekomitèen *[[Midtskandia]]* den 21. juni 2024. Direktør i Kvarkenrådet foreslo den 28. november 2023 å bygge en 70 km lang bru over Kvarken til Vasa i det nordfinske landskapet Österbotten.

## Kommunene

## Fotnoter


## Referanser


## Eksterne lenker
*